Mustankorkea
**Mustankorkea Oy** on Jyväskylän kaupungin sekä Laukaan, Muuramen ja Toivakan kuntien omistama kunnallinen jätehuoltoyhtiö Keski-Suomessa. Yhtiön tehtävänä on vastata jätehuollon käytännön toteuttamisesta eli jätteiden keräyksestä, kuljetuksesta, vastaanotosta, käsittelystä ja hyödyntämisestä sekä jäteneuvonnasta. Mustankorkean vastuulla ovat Jyvässeudun jätehuollon palvelutehtävät, kun taas jätehuollon viranomaistehtävät kuuluvat Jyväskylän seudun jätelautakunnalle ja valvontatehtävät ympäristönsuojeluviranomaisille sekä Keski-Suomen ELY-keskukselle.

Vuonna 2020 Mustankorkea Oy:n liikevaihto oli noin 18,3 miljoonaa euroa.

Historia
--------

Mustankorkea Oy on perustettu vuonna 1997. Vuonna 1998 Mustankorkea avasi kompostointilaitoksen, joka valmistaa biojätteistä ja lietteistä multaa. Kompostointilaitos kuitenkin paloi pahasti vuonna 2016 ja kärsi vakavista vahingoista. Vuonna 2017 avattiin uusi biokaasulaitos sekä uudelleen rakennettu kompostointilaitos. Mustankorkean biokaasulaitos tuottaa biokaasua liikennepolttoaineeksi.

Mustankorkean toimitusjohtajana on vuodesta 2011 lähtien toiminut Esko Martikainen, joka siirtyi Mustankorkean toimitusjohtajaksi Sammakkokangas Oy:stä. Aiemmin Mustankorkean toimitusjohtajana toimi Veikko Tissari.

Lakiuudistuksen vuoksi Mustankorkea päätti perustaa vuonna 2020 tytäryhtiön MKO Ympäristöpalvelut Oy:n, jonka tehtävä on vastata yritysten jätteistä. MKO Ympäristöpalvelut Oy:n toimitusjohtajana toimii Antti Leppäkorpi.

Mustankorkea avasi Laukaan pienjäteaseman vuonna 2021 kotitalouksille Laukaan Kataanmäellä samalle tontille Väentuvan kanssa. Neuvottelut asiasta aloitettiin Laukaan kunnan kanssa jo vuonna 2018.

Organisaatio
------------

Mustankorkean omistajia ovat Jyväskylän kaupunki (80 %), Laukaan kunta (12,8 %), Muuramen kunta (5,8 %) ja Toivakan kunta (1,4 %).

Vuonna 2022 Mustankorkea Oy:ssä oli 54 työntekijää ja yhtiön toimitusjohtajana toimi Esko Martikainen.

Yhtiön hallituksen puheenjohtaja aloitti vuonna 2021 Henna-Riikka Markkio (Jyväskylän kaupunki). Varapuheenjohtajana toimii Markku Lamberg (Jyväskylän kaupunki). Muita hallituksen jäseniä ovat Mikko Akselin (Jyväskylän kaupunki), Tarmo Pekonen (Laukaan kunta), Susanna Paananen (Muuramen kunta) ja Heidi Hakkarainen (Toivan kunta). Controllerina toimii Vesa Voutilainen. Hallituksen jäsenet ovat omistajakuntiensa nimeämiä edustajia, joiden toimikausi on nelivuotinen.

Palvelut ja tuotteet
--------------------

Mustankorkea Oy on vastaa yli 178 000 asukkaan päivittäisistä jätehuoltopalveluista Jyväskylässä, Laukaassa, Muuramessa ja Toivakassa. Mustankorkea huolehtii jätteiden keräyksestä, kuljetuksesta, vastaanotosta, käsittelystä ja hyödyntämisestä sekä jäteneuvonnasta. Mustankorkea tavoitti kierrätysvalmennuksellaan vuonna 2022 noin 1800 esikoululaista.

Mustankorkea vastaanottaa jätteitä jätekeskuksella ja Laukaan pienjäteasemalla sekä hyötykeräyspisteillä. Laukaan pienjäteasema aloitti toimintansa vuonna 2021. Mustankorkean lajittelupiha uudistui keväällä 2023, jolloin käyttöönotettiin uusi ajoreitti suoraan lajittelupihalle. Uudistusten tavoitteena oli nopeuttaa asiointia.

Mustankorkea jalostaa paikallisista biojätteistä liikennepolttoainetta, biokaasua, sekä multatuotteita yksityis- ja ammattilaiskäyttöön. Vuonna 2022 Mustankorkea myi multaa noin 43 600 tonnia. Biokaasuasemia on kaksi, Mustankorkean jätekeskuksen yhteydessä sekä Jyväskylän Seppälässä. Asemat palvelevat henkilöautoja sekä raskasta kalustoa. Vuonna 2022 biokaasua myytiin lähes 823 000 kiloa.

Lähteet
-------

1. 1 2 3 4 5  Mustankorkea Oy *Kauppalehti*. Viitattu 19.1.2022.
2. 1 2 3 4 5  Mustankorkea Oy *Mustankorkean vuosikertomus 2020*. Viitattu 19.1.2022.
3. ↑  ratschmi: Jyväskylän seudun jätehuolto *www.jyvaskylanseutu.fi*.  2.9.2019. Viitattu 19.1.2022.
4. ↑  Kauppalehti: Mustankorkea Oy | Yritys- ja taloustiedot *Tärkeimmät talousuutiset | Kauppalehti*.  9.1.2024. Viitattu 9.1.2024.
5. ↑  Jyvässeutu kulkee jätehuollon kärkijoukossa *Yle Uutiset*.  23.11.1998. Viitattu 19.1.2022.
6. ↑  Mustankorkean kompostointilaitos tulessa – tuhoutunee kokonaan *Yle Uutiset*.  11.10.2016. Viitattu 19.1.2022.
7. 1 2  Mustankorkean biokaasulaitos harjakorkeuteen *Yle Uutiset*.  13.1.2017. Viitattu 19.1.2022.
8. 1 2  Mustankorkea Oy sai uuden toimitusjohtajan *Yle Uutiset*.  9.6.2011. Viitattu 19.1.2022.
9. ↑  Lakiuudistus ajaa kunnalliset jäteyhtiöt perustamaan tytäryhtiöitä – "Pienten yritysten voi olla muuten hankala löytää palvelua" *Yle Uutiset*.  30.12.2019. Viitattu 19.1.2022.
10. ↑  MKO Ympäristöpalvelut Oy: Nimitysuutinen: Antti Leppäkorpi MKO Ympäristöpalvelujen toimitusjohtajaksi *MKO Ympäristöpalvelut Oy*.  3.11.2023. Viitattu 9.1.2024.
11. 1 2  Laukaan uusi pienjäteasema palvelee kotitalouksia *Yle Uutiset*.  4.3.2021. Viitattu 19.1.2022.
12. ↑  Mustankorkea Oy *Mustankorkea*. Viitattu 9.1.2024.
13. ↑  Mustankorkea *Mustankorkea*. Viitattu 9.1.2024.
14. ↑  Lapsikin oppii lajittelun, silti kierrätystavoitteet ovat Suomessa vielä matkan päässä *Yle Uutiset*.  16.2.2023. Viitattu 9.1.2024.
15. ↑  Mustankorkea *Mustankorkea*. Viitattu 9.1.2024.
16. ↑  Laukaan uusi pienjäteasema palvelee kotitalouksia *Yle Uutiset*.  4.3.2021. Viitattu 9.1.2024.
17. ↑  Jyväskylän Mustankorkean jäteasema uudistuu: kotitalousjätteitä ei enää viedä lajittelupihalle vaa'an kautta, ja maksaa voi vain kortilla *Yle Uutiset*.  20.4.2023. Viitattu 9.1.2024.
18. ↑  Jyväskylän Mustankorkealla tankataan biokaasua koko ajan ahkerammin – päivässä noin 30 tankkaajaa *Keskisuomalainen*.  19.8.2018. Viitattu 9.1.2024.
19. ↑  Mustankorkea vuosikertomus 2022 *Mustankorkea vuosikertomus*. Viitattu 9.1.2024.

Aiheesta muualla
----------------

* Yrityksen kotisivut